బాసిల్ హమీద్

బాసిల్ బిన్ అబ్దుల్ హమీద్ (జననం 15 ఏప్రిల్ 1992) భారతదేశంలో జన్మించిన ఎమిరాటి క్రికెటర్, ఆయన యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడుతున్నాడు. ఆయన డిసెంబర్ 2019లో యునైటెడ్ అరబ్ ఎమిరేట్స్ ట్రై-నేషన్ సిరీస్ కోసం వన్డే ఇంటర్నేషనల్ జట్టులో చోటు దక్కించుకున్నాడు. ఆయన 2019 డిసెంబర్ 8న యునైటెడ్ స్టేట్స్‌తో జరిగిన వన్డే మ్యాచ్‌లో అరంగేట్రం చేశాడు.

బాసిల్ హమీద్ ఫిబ్రవరి 2020లో 2020 ఏసీసీ వెస్ట్రన్ రీజియన్ టీ20 క్వాలిఫైయర్ టోర్నమెంట్ కోసం యూఏఈ ట్వంటీ20 ఇంటర్నేషనల్ (టీ20ఐ) జట్టులో చేర్చబడ్డాడు.  ఆయన 2020 ఫిబ్రవరి 23న ఇరాన్‌తో జరిగిన టీ20ఐ మ్యాచ్‌తో అరంగేట్రం చేశాడు. ఆయన డిసెంబర్ 2020లో ఎమిరేట్స్ క్రికెట్ బోర్డు ద్వారా ఏడాది పొడవునా పార్ట్‌టైమ్ కాంట్రాక్ట్ పొందిన పది మంది క్రికెటర్లలో అతను ఒకడు.

బాసిల్ హమీద్ ఫిబ్రవరి 2022లో ఒమన్‌తో జరిగిన రెండవ మ్యాచ్‌లో వన్డే క్రికెట్‌లో తన తొలి ఐదు వికెట్ల పడగొట్టాడు (17\5).  

వ్యక్తిగత జీవితం
బాసిల్ హమీద్ భారతదేశంలోని కేరళలోని పన్నియంకరలో జన్మించాడు. ఆయన 2015లో పని కారణాల వల్ల యూఏఈకి వెళ్లే ముందు " తన స్వస్థలమైన కేరళ తరపున రంజీ ట్రోఫీ క్రికెట్ ఆడే దిశగా ఉన్నాడు ". ఆయన 2019 నాటికి అల్ నబూదా ఇన్సూరెన్స్ బ్రోకర్స్ లో అసిస్టెంట్ సేల్స్ మేనేజర్‌గా పనిచేశాడు, యూఏఈ దేశీయ పోటీలలో కంపెనీ జట్టు తరపున క్రికెట్ ఆడాడు.
మూలాలు

వర్గం:1992 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు